Alexander Lyng
Alexander Lyng (født 26. november 2004) er en dansk fodboldspiller, der spiller offensiv midtbane for FC Helsingør.

Karriere

Ungdom 
Alexander Lyng startede til fodbold i HUI (Hørsholm-Usserød IK) i maj 2009 (U5) og fortsatte til juni 2018 (U14). HUI’s årgang 2004 blev betragtet som en af landets bedste og vandt mange turneringer og pokaler.

Særligt en 3. plads i verdens største turnering Gothia Cup i 2015 (U12) blev bemærket. Landsmester i indendørsfodbold i 2014 og 2015. Vinder af ABC/Salgsbutikken Cup i 2015, 2017 og 2019. Alexander modtog Årets talentpris i 2015 og 2017. 

I juli 2018 som 13-årig skiftede Alexander til FC Helsingør Talent (U15). På hans 15 års fødselsdag den 26. november 2019 skrev han under med FC Helsingør på en 2-årig ungdomskontrakt der løb til 31. december 2021.

Han imponerede i 20/21 sæsonen i Divisionen med 22 mål i 21 kampe for U17 og 9 mål i 8 kampe for U19.

Senior 
Alexander Lyng fik sin uofficielle debut for FC Helsingørs 1. hold den 5. juli 2021 i en træningskamp mod Helsingborg IF på Olympia stadion (16 år og 221 dage).

Den 21. juli 2021 forlængede Alexander sin kontrakt med FC Helsingør med 1,5 år og blev rykket op på 1. holdet med udløb den 30. juni 2023.

Alexander Lyng’s officielle debut for FC Helsingør skete den 23. juli 2021 i den første kamp i NordicBet Ligaen (sæson 2021/2022) på Helsingør stadion mod Fremad Amager (16 år og 239 dage). Yngste debutant i FC Helsingørs historie.

Alexanders første mål i NordicBet Ligaen blev sat ind i 2. spillerunde den 31. juli 2021 i udebanekampen mod Esbjerg fB på Blue Water Arena (16 år og 247 dage). Yngste målscorer i FC Helsingørs historie.

Den 20. august 2021 forlængede Alexander Lyng sin kontrakt med FC Helsingør i yderligere 1 år med udløb til den 30. juni 2024.

Landsholdskarriere 
Alexander Lyng blev skiftet ind det 57. min og fik debut for U18-landsholdet mod Norge den 4. september 2021 i Sundsvall, Sverige. Kampen endte 5-6 efter straffesparkskonkurrence, hvor Alexander scorede det 4. mål. (Tæller ikke med i den samlede målstatistik).

Den 7. september 2021 startede han for U18-landsholdet mod Sverige i Sundsvall, Sverige og scorede til 1-0 i det 49. min.

Highlights 
Se highlights med Alexander Lyng på følgende YouTube kanal: https://www.youtube.com/@peterlyng2726

Referencer

Eksterne henvisninger